Эрзянь келень чи

**Эрзянь келень чи** — покшчи, кона алтазь Эрзянь келенть кувалма. Ульнесь тешкстазь 1993-це иестэ Анатолий Рябовонь лемсэ Эрзянь келень идема вейсэндявксонть.

Те коесь ульнесь теезь-путозь се чистэнть, коли васенце эрзянь профессорось, кельсодыесь чачсь - Чадыковонь 16 чистэ. Пурнавить те чистенть аволь ансяк Мордовиясо, томбалеяк, кува  эрить эрзят, вадрясто ютавтови Эстэнь (Эрзянское общество «Сятко» ды Суоминь Мастортнева. 
Москов ошсо анокстыцякс-ютавтыцякс ули РОО «Эрзянь вайгель», Ине-Петрань ошсо  – Петра ошонь ды Ленинградонь ёнксонь «Эле»
эрзянь ломанень вейсэндявксось.

Ютавтома лувозо эрьва-кодамо: панжадо урокт школасо, вастневемат содавикс ломань марто, кельяжамот, ютксо столь, киштема-морамо пурнавкст ды седе тов. Смустесь вейке — невтемс эрзянь келень ды литературань валонть киштеманть ды  ванстоманть вельде. 

Саран ошсо Эрзянь келень чинть ютавтыть истя:
* Максыть те покшчиденть эрьва кодамо кельсэ Кулялопань сёрмадовкст.
* Пурнамо таркасонть сценасо понгавтыть А.П. Рябовонь чамарунгонь портретэнзэ, теить эрзянь кельсэ сёрмадовкс, атянь эземень озамо таркас путовить цецят.
* Покшчись ушодови «Косо Тюштянь Масторозо?» моросо, конань сёргедьсы «Торама» морамо-седямо кужось (моронть марто лисить).
* Морось прядови, кирвазтеви штатол. Кирвазти сонзэ содавикс шержей ломань (кельсодыесь, профессорось Дмитрий Цыганкин эли Нуянь Видяз (прявтредактор «Эрзянь Мастор» кулялопанть).
* Кочкави Эрзянь Атянь Эзем, ветешка-котошка сехте шержей атятнестэ.
* Нурькинестэ Эрзянь келень чиденть. Лембе валт ёвты эрзянь Инязорось Кшуманцянь Пиргуж.
* Рябовонь лемсэ «Кой» пуромкссонть пельде  казнень, шнамо лопань максомась.
* «Эрзянь сёрмадома шкинемань казненть»  ды «Руця» ярмакпаргонь пельде шнамо лопань максомась.
* Эрзянь келень идема фондонть-пурнавксонть прявтось (кортыцясь Кшуманцянь Пиргуж) ёвтни мезе теезь ютазь иестэ эрзянь тевтнестэ.
* Кочкить Фондонь од прявт ды ревизионной комиссияс совицят.
* Киштемат-морамот.
* Степан Эрьзянь кеврунгонть икелев цецянь путомась.

## А. П. Рябовонь лемсэ Казне ды лаурятонь лемтне максозь
* 1994 ие — Виктор Феофанович Тингаев, «Лисьмапря» вейсэндявксоть ветикуронть прявт, Бугуруслан ош, Оренбургонь ёнкс. 
* 1995 ие — Вера Ивановна Клементьева, эрзянь келень тонавтыця, эрзянь моронь ды койень пурныця, Ало веле, Орданьбуестэ (максозь куломадо мейле)
* 1996 ие — Римма Дмитриевна Жегалина, ушодовкс классонь эрзянь келень тонавтыця, Покш Игнадбуень куншкань школанть, Мордовия.
* 1997 ие — Аношонь Тумай,  Эрзянь шкинемань музенть прявт, Лугаян ош, Нижнёй ёнкс
* 1998 ие — Иван Андреевич Ефимов,  Огарёвонь лемсэ МГУ-нь доцент-историк.
* 1999 ие — 1) Шарононь Сандра, эрзянь ды рузонь кельсэ сёрмадей, наукань келеньсодыця докторось,  «Масторава» морокерьксэнть пурныцязо-нолдыцязо; 2) Ирек Дамирович Биккинин, «Азатлык» ()  радиостанцинь корреспондентэнт, «Татарская газета» кулялопанть витний. 
* 2000 ие — Богачева Мария Михайловна, «Масторава» вейсэндявксоть ветикуронть прявт Похвистневань буень Самарань ёнксcо.
* 2001 ие — Эрюшень Вежай, Мурманонь ёнксонь эриця, «Руця» эрзянь Лезэпаргонть ветиесь.
* 2002 ие — Числав Журавлёв, эрзянь сёрмадей ды валморозей, Самар ошонь «Радио-7» студиясо ветясь эрзянь кельсэ пачтямо керькст.
* 2003 ие — Йовлань Оло, эрзянь содавикс Ине морыця-седиця, «Торама» морамо-седямо кужонть пурныцязо-ветицязо. (Саран ош)
* 2004 ие — Прокаев Константин Васильевич, эрзянь келень вечкиця ды сонзэ ванстыця,  Никольск ош Пенза ёнкс.
* 2005 ие — Мацьказонь Лёфай, куляньсёрмадей, «Эрзянь вайгель» московонь вейсэндявксонть Ветикурос совиця.
* 2006 ие — Мария Романовна  Биушкина, филологиянь наукань кандидат, ульнесь прявтокс «Эрзянь вайгель» московонь вейсэндявксонть.
* 2007 ие — Гайнинькань Пичай, эрзянь келень вечкиця ды сонзэ ванстыця,  Лесосибирск ош, Красноярскоень край.
* 2008 ие — Дригань Толай, сёрмадей,  спортонь-налксий, Алякшвеле Похвистневань буе Самарань ёнксcо.
* 2009 ие — 1) Малов Александр Андреевич, «Эрзянь вайгель» московонь вейсэндявксонть васенце прявт, Сетин Фёдор Ивановичень марто ульнесь «Масторава» вейсэндявксонть теицякс. 2) Орест Борисович Ткаченко, филологиянь наукань доктор,  Украинань АН улиця-корреспондент (Киев ош).
* 2010 ие —  Шарононь Сандра (**?**)
* 2011 ие — Дмитрий Васильевич Цыганкин, эрзянь ине кельсодый. Филологиянь наукань кандидат, филологиянь наукань доктор. Доцент, профессор.
* 2012 ие — Калаганонь Керяз, эрзянь керсидей, Йовлань Олонь лемсэ Этно-кудонь прявтось. 
* 2013 ие — Чингаень Ёндол, МОУ-нь «Горяйновонь юр вейсэньтонавтыця  школанть» прявт.
* 2014 ие — Ананькань Катя, библиотекарь, Пенза ош.
* 2015 ие — (**?**)
* 2016 ие — Эрзяйкин Иван Федорович, сёрмадей, юрист, эрзянь келень вечкиця ды сонзэ ванстыця.

## Фототованмот

Erzya Language Day 2008 04 16 Lamzurj.jpg|Эрзянь Келень Чи, «Ламзурь» морамо кужось. Саран ош, 2008 иень чадыковонь 16 чи
Erzya Language Day 2008 04 16 Malov.jpg|Эрзянь Келень Чи, корты А. Малов, чаманьартовкс Рябовонь Анатолиень. Саран ош, 2008 иень чадыковонь 16 чи
Erzya Language Day 2007 04 16.jpg|Эрзянь Келень Чи, Атянь эрзянь эзем. Саран ош, 2007 иень чадыковонь 16 чи
Erzya Language Day 2007 04 16 St Erzia.jpg|Эрзянь Келень Чи, Степан Эрьзянь кеврунгонть вакссо. Саран ош, 2007 иень чадыковонь 16 чи
Erzya Language Day 2008 04 16 SPetersburg.jpg|Эрзянь Келень Чи, Ламзурь ёвтне эсинзэ «Ракакудыне» книганзо, «Весинь сюлмиця кель…» («Всех нас связующий язык…») проектсэнть кона лись 4 кельсэ: эрзякс, мокшокс, рузкс, англань кельтнесэ. Петра ош, 2008 иень чадыковонь 12 чи
Erzya Language Day 2008 04 16 Tavla.jpg|Эрзянь Келень Чи, Вирь Ало Тавла, Кочкурбуе, Мордовия, 2008 иень чадыковонь 16 чи
Erzyanj Kelenj Chi 20170416 Petra osh.jpg|Эрзянь Келень Чи - 2017. Пурнавсть Петра ошонь ды Ленинградонь ёнксонь «Эле» эрзянь ломанень вейсэндявксось, «Эрзянь кельсэ Викимедиянь витнийть-ветийть» Пурнавксось (UG EZY) ды «Руця» эрзянь Лезэпаргось. Петра ош. 2017 иень чадыковонь 16 чи.


## Кода ютнесь Эрзянь Келень Чись
*  Чамзинский район. Официальный сайт. //День эрзянского языка 
*  Сельское поселение Балыклыкульский сельсовет. // Эрзянь келень чи - День эрзянского языка. 
*  Администрация Бессоновского района // День эрзянского языка в Пазелской школе. 
*   МБОУ "ЛОБАСКИНСКАЯ СРЕДНЯЯ ШКОЛА //  Фотогалерея
*   Региональная мордовская национально-культурная автономия Пензенской области. //В селе Пазелки прошел День эрзянского языка
*  АДМИНИСТРАЦИЯ БОЛЬШЕБОЛДИНСКОГО РАЙОНА // В Большеболдинском районе провели День эрзянского языка 
*  Эрзянь мастор. //ДЕНЬ ЭРЗЯНСКОГО ЯЗЫКА В ПИКШЕНИ 
*   ИА «Башинформ». // В селе Федоровка отметили День эрзянского языка
*   Kультурная столица финно-угорского мира 2015. // Эрзянский ансамбль «Пизёлне» посетил финно-угорскую культурную столицу 

## Лисьм.: